जिन बच्‍चों के नहीं होते बॉयफ्रेंड या गर्लफ्रेंड, उनके आते हैं अच्‍छे नंबर, रिसर्च में हुआ खुलासा  
रिसर्च में खुलासा- सिंगल बच्चों के आते हैं ज्यादा नंबर
सिंगल बच्चों का मानसिक स्वास्थ्य अच्छा रहता है: रिसर्च
सिंगल बच्चों का सामाजिक स्तर भी अच्छा होता है- रिसर्च
जिन बच्चों की गर्लफ्रेंड या बॉयफ्रेंड नहीं होते हैं, उनका मानसिक स्वास्थ्य अच्छा रहता है और परीक्षा में उनके नंबर भी ज्यादा आते हैं. एक रिसर्च में यह खुलासा हुआ है. रिसर्च में यह भी कहा गया है कि जो बच्चे प्यार में होते हैं, उनकी तुलना में किशोर उम्र में प्यार में ना पड़ने वाले बेहतर मानसिक स्थिति में होते हैं. डेली मेल की रिपोर्ट के मुताबिक यह रिसर्च यूनिवर्सिटी ऑफ जॉर्जिया ने 600 स्टूडेंट्स के ऊपर की थी. रिसर्च में टीचरों की रेटिंग्स और स्टूडेंट्स से पूछे गये सवालों को शामिल किया गया. विशेषज्ञों के मुताबिक, 'स्कूलों को बच्चों के बीच सिंगल रहने के फायदों को बताना चाहिए जिससे उनका सेहतमंद तरीके से विकास हो सके.'
बचपन में फ्री में बर्गर खिलाने वाली 3 महिलाओं को ढूंढ रहे थे क्रिस्टियानो रोनाल्डो, अब हुआ ऐसा...
रिसर्च के डाटा के मुताबिक जो लोग रोमांटिक रिलेशनशिप में नहीं थे उनमें डिप्रेशन का लेवल कम था और उनकी सोशल स्किल्स अच्छी थीं.' वह उन लोगों के समकक्ष या उनसे बेहतर थे जो लोग रिलेशनशिप में थे. यह रिसर्च कक्षा 6 से 12 तक के बच्चों के ऊपर की गई थी. यह स्टडी जर्नल ऑफ स्कूल हेल्थ में पब्लिश हुई.